open-index/open-wikipedia-markdown huggingface dataset:
ห่านเทาปากดำ

thumb| ''Anser cygnoides''

**ห่านเทาปากดำ** หรือ **ห่านคอขาว** () เป็นห่านขนาดใหญ่ มีน้ำหนักประมาณ 4-5 กิโลกรัม ลำตัวสีเทา ปากสีดำ เล็บสีดำ ลำคอยาว 

มีการกระจายพันธุ์ในประเทศมองโกเลีย, เหนือสุดของประเทศจีน, และทางตะวันออกเฉียงใต้ของประเทศรัสเซียซึ่งเป็นแหล่งผสมพันธุ์วางไข่ และอพยพหนีหนาวไปภาคกลางและภาคตะวันออกของจีน เป็นพวกนกผลัดหลงในประเทศญี่ปุ่นและเกาหลี พบเห็นได้ยากในประเทศคาซัคสถาน, ลาว, ชายฝั่งไซบีเรีย, ไต้หวัน, ไทย และ อุซเบกิสถาน มีลักษณะคล้ายห่านบ้าน ซึ่งเป็นชนิดย่อยของห่านชนิดนี้ และถือเป็นต้นสายพันธุ์ของห่านบ้านในปัจจุบัน

ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2546

## อ้างอิง

*  (2008a): [ 2008 IUCN Redlist status changes&#93;. Retrieved 2008-MAY-23.
* 
*  (2002): Goose Production. *FAO Animal Production and Health Papers* **154**. ISBN 92-5-104862-2 [ftp://ftp.fao.org/docrep/fao/005/y4359E/y4359E00.pdf PDF fulltext]
*  (1992): 18. Swan Goose. *In:* : *[[Handbook of Birds of the World]]* (Vol. 1: Ostrich to Ducks): 581, Plate 41. Lynx Edicions, Barcelona. ISBN 84-87334-10-5
*  (1859): *[[On the Origin of Species|On the Origin of Species by Means of Natural Selection, or the Preservation of Favoured Races in the Struggle for Life]]*. John Murray,  London. HTML fulltext
*  (2007): *Storey's Illustrated Guide to Poultry Breeds*. Storey Publishing, 210 MAS MoCA Way, North Adams MA 01247. ISBN 978-1-58017-667-5
*  (1987): *Wildfowl : an identification guide to the ducks, geese and swans of the world*. Christopher Helm, London. ISBN 0-7470-2201-1
*Ogilvie, M. A. & Young, S. (2004) *Wildfowl of the World*. New Holland Publishers. ISBN 978-1-84330-328-2
*  (2008): Description of the *Anser cygnoides* Goose Karyotype. *Folia Biologica (Kraków)* **56**(1-2): 37-42.  PDF fulltext

## แหล่งข้อมูลอื่น

*BirdLife Species Factsheet.

หมวดหมู่:ห่าน
หมวดหมู่:นกที่พบในประเทศไทย
หมวดหมู่:สัตว์พลัดหลงในประเทศไทย
นกคอพัน

**นกคอพัน** (; ) เป็นนกชนิดหนึ่ง ในวงศ์นกหัวขวาน (Picidae)

มีรูปร่างเพรียว คอสั้น ปากสั้นและแบนข้างมาก สั้นปากบนโค้งลงมาเล็กน้อย ปลายปากแหลมคล้ายรูปกรวย รูจมูกค่อนข้างใหญ่อยู่เกลือบชิดสันปากบน ไม่มีขนใด ๆ แต่มีเยื่อปกคลุม ปีกมีลักษณะมนกลม

ด้านบนลำตัวเป็นลายจุดสีดำและน้ำตาล ด้านล่างลำตัวมีลายพาดระหว่าง สีขาวและน้ำตาล ดูระยะไกลจะเห็นเป็นสีน้ำตาลแกมเทากลมกลืนไปกับสภาพแวดล้อม  แต่นกคอพันไม่สามารถไต่ต้นไม้ในลักษณะแนวตั้งเหมือนนกหัวขวานทั่วไปได้ เพราะขนหางอ่อนนุ่มไม่สามารถค้ำยันตัวได้ โดยจะเกาะกิ่งไม้เหมือนนกเกาะคอน อีกทั้งยังไม่สามารถใช้จะงอยปากเจาะลำต้นของต้นไม้เพื่อหาแมลงกินได้อีกด้วย แต่นกคอพันก็มีลิ้นที่ยาวและมีน้ำลายที่เหนียวตวัดกินมดหรือหนอนตามต้นไม้เป็นอาหาร เหมือนนกหัวขวาน มีลำตัวยาวประมาณ 16-18 เซนติเมตร

เป็นนกที่อาศัยอยู่เพียงลำพัง หรือเป็นคู่ หากมีนกตัวอื่นหรือฝูงนกอื่นเข้ามาใกล้ จะบินหนี มักจะลงมาหากินตามพื้นดินมากกว่าบนต้นไม้ เนื่องจากกินมด ซึ่งเป็นแมลงอยู่ตามพื้นดินเป็นหลัก ด้วยการกระโดดไปมาบนพื้นแล้วหยุดมองหาตามร่องของพื้นดิน มีเสียงร้อง "ควี่ ๆ ๆ ๆ" ติดต่อกันราว 8-15 คำ ได้ยินกังวาลไปไกล

นอกจากนี้แล้วยังสามารถที่บิดคอไปข้าง ๆ ได้เกือบ 180 องศาเหมือนงู จึงได้รับการตั้งชื่อสกุลว่า *Jynx* ซึ่งหมายถึง เวทมนตร์หรือการทำนายพยากรณ์ล่วงหน้า

เหตุที่สามารถเลียนแบบส่วนคอได้เหมือนการเคลื่อนไหวของงู รวมถึงสามารถแลบลิ้นที่สำหรับใช้ตวัดกินแมลงได้เหมือนงูอีกด้วย ก็เพื่อป้องกันตัวเองและลูกวัยอ่อนที่อยู่ในโพรง จากนกตัวอื่นหรือสัตว์นักล่าชนิดอื่น  

พบกระจายพันธุ์ตามป่าโปร่ง, ชายทุ่ง, พื้นที่เกษตรกรรม ตลอดจนใกล้กับบ้านเรือนของมนุษย์ พบได้ตั้งแต่พื้นที่ราบจนถึงเหนือระดับน้ำทะเล 2,000 เมตร บนภูเขาสูง พบกระจายพันธุ์ตั้งแต่ทวีปยุโรปจนถึงเอเชียกลางและเอเชียตะวันออก (มีชนิดย่อย 6 ชนิด ดูในตาราง) มีการอพยพหนีหนาวในช่วงฤดูหนาวไปในทวีปแอฟริกาตอนกลาง และประเทศไทย ซึ่งพบได้ทุกภาค ยกเว้นภาคใต้ โดยไม่พบการวางไข่ขยายพันธุ์ในประเทศไทย และจัดเป็นสัตว์ป่าคุ้มครองตามกฎหมาย 

## รูปภาพ

ไฟล์:Wryneck.ogv|คลิปวีดีโอขณะบิดคอ
ไฟล์:Jynx torquilla-2.jpg|เกาะคอนบนต้นไม้
Jynx torquilla MHNT ZOO 2010 11 162 Le monetier les bains.jpg|ไข่ของนกคอพัน
ภาพ:Eurasian wryneck (Jynx torquilla) calling.webm|เสียงร้อง
ภาพ:Eurasian Wryneck (Jynx torquilla).jpg|อยู่บนพื้นดิน


## อ้างอิง

## แหล่งข้อมูลอื่น

หมวดหมู่:วงศ์นกหัวขวาน
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
วงศ์ย่อยนกคอพัน

**นกคอพัน** () เป็นวงศ์ย่อยของนกจำพวกหนึ่ง ในวงศ์นกหัวขวาน (Picidae) ใช้ชื่อวงศ์ย่อยว่า Jynginae มีอยู่เพียงสกุลเดียว คือ *Jynx*

นกคอพัน เป็นนกหัวขวานที่ไม่สามารถที่จะเกาะต้นไม้ในแบบแนวตั้งได้เหมือนนกหัวขวานจำพวกอื่น เนื่องจากไม่มีขนหางที่แข็งใช้ในการทรงตัวได้เหมือนนกหัวขวานอื่น ๆ อีกทั้งยังมีจะงอยปากที่สั้นไม่สามารถที่จะใช้เจาะต้นไม้ได้ด้วย แต่ก็มีลิ้นที่ยาวและมีน้ำลายที่เหนียวใช้ตวัดกินแมลงต่าง ๆ ได้เหมือนนกหัวขวานทั่วไป แต่นกคอพันมีพฤติกรรมชอบหากินตามพื้นดินมากกว่า โดยแมลงชนิดที่ชอบกิน คือ มด ซึ่งเป็นแมลงที่อยู่ตามพื้นดิน จึงมักลงมาหากินตามพื้นดินด้วยการกระโดดไปเป็นจังหวะ ๆ และหยุดดูมดตามร่องของพื้นดิน

เหตุที่ได้ชื่อสกุลว่า *Jynx* เนื่องจากสามารถที่จะบิดลำคอไปข้าง ๆ ได้เหมือนงู ได้เกือบ 180 องศา เหมือนกับมีเวทมนตร์หรือเป็นผู้วิเศษ

นกคอพัน จัดเป็นนกขนาดเล็ก กระจายพันธุ์อยู่ในแถบยูเรเชีย, ทวีปยุโรป และเอเชียตะวันออก เป็นนกที่อพยพหนีหนาวมาบ้างในประเทศไทย ในช่วงฤดูหนาว

แบ่งออกได้เป็น 2 ชนิด คือ
thumb|200px|left|ภาพเคลื่อนไหวการบิดคอของนกคอพัน
* นกคอพัน (*Jynx torquilla*)
* นกคอพันคอแดง (*Jynx ruficollis*)

## อ้างอิง

## แหล่งข้อมูลอื่น

หมวดหมู่:วงศ์นกหัวขวาน
เส้นเมริเดียน

**เส้นเมริเดียน** () เป็นเส้นสมมติที่ลากจากขั้วโลกเหนือไปยังขั้วโลกใต้ สร้างขึ้นจากการสมมติเส้นเมริเดียนปฐม มีค่ามุม 100 องศา ลากผ่านไปทางทิศตะวันออกและทิศตะวันตก ด้านละ 180 องศา โดยเส้นเมริเดียนที่ 180 องศาตะวันออกและ 180 องศาตะวันตก จะทับกันเป็นเส้นเดียวนี้ให้เป็นเส้นวันที่หรือเส้นแบ่งเขตวันระหว่างชาติ หรือเส้นแบ่งเขตวันสากล
เส้นเมริเดียนแรก หรือ เส้นเมริเดียนปฐม (Prime Meridian) คือเส้นเมริเดียนที่ลากผ่านหอดูดาวแห่งหนึ่ง ตำบลกรีนิช ใกล้กรุงลอนดอนในประเทศอังกฤษทั้งนี้เพื่อใช้เป็นหลักอ้างอิงในการนับเส้นเมริเดียนอื่น ๆ ต่อไป
เส้นเมริเดียนรอบโลก มี 360 เส้น แบ่งเป็นเส้นองศาตะวันออก 180 เส้น และเส้นองศาตะวันตก 180 เส้น
ความสำคัญของเส้นเมริเดียน คือ บอกพิกัดของตำแหน่งที่ตั้งต่าง ๆ บนพื้นผิวโลกโดยใช้ร่วมกันเส้นขนาน (เส้นละติจูด) และใช้เป็นแนวแบ่งเขตเวลาของโลก

หมวดหมู่:เส้นลองจิจูด
โรบิน วิลเลียมส์ (นักวิชาการ)

**โรบิน วิลเลียมส์** (เกิด ค.ศ. 1952) ศาสตราจารย์สาขา Science Technology and Innovation Studies (STIS) มหาวิทยาลัยเอดินบะระ สก๊อตแลนด์ สหราชอาณาจักร โรบินเป็นนักวิจัยที่ดำเนินงานวิจัยเชิงบูรณาการ สหสาขาวิชาด้านการศึกษาวิทยาศาสตร์ เทคโนโลยี และนวัตกรรม เน้นการศึกษาผลกระทบของสังคมต่อรูปแบบการเปลี่ยนแปลงของเทคโนโลยี (the social shaping of technology).

## ประวัติ
หลังจากสำเร็จการศึกษาจากมหาวิทยาลัยแอสตัน ในปี ค.ศ. 1980 โรบินยังคงทำงานต่อในฐานะนักวิจัยในหน่วยวิจัยนโยบายเทคโนโลยีเป็นเวลา 6 ปี จากนั้นในปี ค.ศ. 1986 โรบินได้เริ่มงานในศูนย์วิจัย Research Centre for Social Sciences (RCSS) มหาวิทยาลัยเอดินเบอระ และประสานงานกับ Edinburgh PICT Centre หนึ่งในหกศูนย์วิจัยด้าน ICT (ค.ศ. 1986 - 1995) ของมหาวิทยาลัยซึ่งจัดตั้งภายใต้โปรแกรม Economic and Social Research Council (ESRC) สภาวิจัย สหราชอาณาจักร. โรบินได้รับการแต่งตั้งเป็นผู้อำนวยการศูนย์วิจัย RCSS ในปี ค.ศ. 1997

ในปี ค.ศ. 2000 จัดตั้งสถาบันวิจัยวิทยาศาสตร์ เทคโนโลยี และนวัตกรรมขึ้น โดยใช้ชื่อว่า Institute for the Study of Science, Technology and Innovation (ISSTI) โดยสถาบันวิจัยดังกล่าวเป็นศูนย์รวมนักวิชาการและนักวิจัยในด้านต่างๆที่มีความสนใจในการทำงานวิจัย การสอน และการถ่ายทอดองค์ความรู้ด้านวิทยาศาสตร์และเทคโนโลยี จากมหาวิทยาลัยเอดินเบอระ เข้ามาทำงานร่วมกัน โดยเน้นการดำเนินงานวิจัยและศึกษาในด้านสังคมศาสตร์และนโยบาย ของวิทยาศาสตร์ เทคโนโลยี และนวัตกรรม นอกจากนี้โรบินยังดำรงตำแหน่งผู้อำนวยการเครือข่ายวิจัย SUPRA (Scottish Universities Policy Research and Advice Network)  และ ผู้อำนวยการร่วม ESRC Innogen Centre 

จากการดำเนินงานวิจัยและการติดต่อประสานงานอย่างต่อเนื่องกับหน่วยงานต่างๆ ทำให้เขาสามารถสร้างเครือข่ายงานวิจัยด้านการศึกษาวิทยาศาสตร์ เทคโนโลยี และนวัตกรรมที่เข้มแข็งทั้งกับหน่วยงานภายในสหราชอาณาจักร และขยายไปถึงยุโรป และบางส่วนในเอเชีย โรบินมีส่วนร่วมในการเป็นประธานของหน่วยงาน UK Association for Studies in Innovation Science and Technology และเป็นตัวแทนของสหราชอาณาจักรในการประชุมความร่วมมือ COST A4 European Research Collaboration initiative on the Social Shaping of Technology  รวมทั้งเป็นผู้ประสานงานของโครงการวิจัย China-EU Information Technology Standards Research Project (ค.ศ. 2008-2010).

## ผลงานทางวิชาการ (หนังสือ)
* Software and Organisations: The Biography of the Enterprise-Wide System - Or how SAP Conquered the World (2009), Routledge, with Neil Pollock
* Social Learning in Multimedia (2005), Edward Elgar, with Stewart and Slack.
* Policies for Cleaner Technology: A New Agenda for Government and Industry (1999), Earthscan, with Clayton and Spinardi.
* The Social Shaping of Information Superhighways: European and American Roads to the Information Society (1997), Campus Verlag, co-edited with Kubicek and Dutton.
* Expertise and innovation: Information technology strategies in the financial services sector (1994), Clarendon Press, Oxford, with Fincham, Fleck, Proctor, Scarbrough and Tierney.

## อ้างอิง

หมวดหมู่:นักวิชาการชาวอังกฤษ
หมวดหมู่:บุคคลจากมหาวิทยาลัยแอสตัน
หมวดหมู่:บุคคลจากมหาวิทยาลัยเอดินบะระ
พระเจ้าแสรกแมง

**พระเจ้าแสรกแมง** หรือ **พระเจ้าสารวดี** ( *ตายาวะดีมี่น*) เป็นพระโอรสของตะโดเมงสอซึ่งเป็นพระโอรสของพระเจ้าปดุง พระองค์เป็นพระอนุชาของพระเจ้าจักกายแมง และเป็นพระมหากษัตริย์พระองค์ที่ 7 ในราชวงศ์โก้นบอง ประสูติเมื่อ 14 มีนาคม พ.ศ. 2330 พระองค์มีบทบาทในการคัดค้านพระเจ้าจักกายแมงให้รีบยอมแพ้ต่ออังกฤษหลังจากมหาพันธุละแม่ทัพใหญ่เสียชีวิตในสนามรบ แต่พระเจ้าจักกายแมงไม่เชื่อคำทักท้วง จนฝ่ายพม่าต้องประสบความเสียหายมากขึ้น

พระเจ้าแสรกแมงขึ้นครองราชย์หลังจากที่พระเจ้าจักกายแมงมีพระสติวิปลาส พระนางแมนุกับมี่นต้าจี้ต้องการกำจัดพระองค์ และจะยกพระราชโอรสของพระเจ้าจักกายแมงคือเจ้าชายญองยานขึ้นเป็นพระเจ้าแผ่นดิน พระเจ้าแสรกแมงจึงเสด็จหนีไปรวบรวมผู้คน กลับมายึดอำนาจและปลดพระเจ้าจักกายแมงลงจากราชบัลลังก์เมื่อ 15 เมษายน พ.ศ. 2380 และขึ้นครองราชสมบัติแทน

หลังจากขึ้นครองราชย์แล้ว พระเจ้าแสรกแมงทรงประหารชีวิตพระนางแมนุ มี่นต้าจี้ และเจ้าชายญองยาน และกักบริเวณพระเจ้าจักกายแมงไว้ ต่อมามีขุนนางพม่าพยายามจะนำพระเจ้าจักกายแมงกลับมาครองราชย์ พระเจ้าแสรกแมงจึงสั่งให้คุมขังพระเจ้าจักกายแมงไว้อย่างแข็งแรงกว่าเดิมจนเสด็จสวรรคตเมื่อ 15 ตุลาคม พ.ศ. 2389 ส่วนพระเจ้าแสรกแมงก็มีพระสติวิปลาสและถูกพระโอรสคือเจ้าฟ้าแห่งพุกาม (หรือที่ในพงศาวดารไทยเรียกพระเจ้าพุกามแมง) ควบคุมตัวไว้ตั้งแต่ พ.ศ. 2385 และสวรรคตเมื่อ 17 พฤศจิกายน พ.ศ. 2389 หลังพระเจ้าจักกายแมง พระเชษฐาไม่นานนัก

ในรัชกาลพระเจ้าแสรกแมงมีการทำสนธิสัญญารานตะโบ ซึ่งเป็นผลสืบเนื่องมาจากสงครามอังกฤษ–พม่าครั้งที่หนึ่ง พระองค์ไม่เห็นด้วยกับสนธิสัญญานี้แต่ก็ไม่กล้าผิดสัญญา ความสัมพันธ์ระหว่างพระองค์กับเฮนรี เบอร์นี ผู้แทนชาวอังกฤษแย่ลง จนเบอร์นีออกจากพม่าไปใน พ.ศ. 2380 ต่อมาใน พ.ศ. 2385 พระองค์ได้นำกำลังทหาร 15,000 คนลงไปยังเมืองย่างกุ้งเพื่อบูชาพระเกศาธาตุและเรียกร้องให้อังกฤษคืนยะไข่และตะนาวศรี เมื่อการเรียกร้องเอกราชไม่เป็นผลจึงเสด็จกลับอมรปุระ และมีพระสติวิปลาสในปีนั้นเอง ในรัชกาลของพระองค์ อังกฤษติดทำสงครามกับอัฟกานิสถานจึงไม่ทำสงครามกับพม่า

## พงศาวลี



## ดูเพิ่ม
ระฆังพระเจ้าแสรกแมง

## อ้างอิง
* วิไลเลขา ถาวรธนสาร. "พระเจ้าจักกายแมง." ใน *สารานุกรมประวัติศาสตร์สากลสมัยใหม่: เอเชีย เล่ม 1 อักษร A–B ฉบับราชบัณฑิตยสถาน.* กรุงเทพฯ : ราชบัณฑิตยสถาน, 2539, หน้า 330–333.

## แหล่งข้อมูลอื่น
* The Royal Ark:Burma – The Konbaung Dynasty Christopher Buyers

แสรกแมง
หมวดหมู่:บุคคลจากสงครามอังกฤษ-พม่าครั้งที่หนึ่ง
ริเยกา

**ริเยกา** (, ) หรือ **ฟีอูเม** () เป็นเมืองท่าทางทะเลที่สำคัญ และเป็นเมืองใหญ่เป็นอันดับ 3 ของประเทศโครเอเชีย (รองจากกรุงซาเกร็บและเมืองสปลิต) เมืองมีประชากร 128,735 คน (ค.ศ. 2011) มีอุตสาหกรรมการต่อเรือ 

เมืองนี้ก่อตั้งจากการตั้งถิ่นฐานของชาวโรมัน ต่อมาอยู่ในจักรวรรดิไบแซนไทน์ ตกเป็นของจักรวรรดิโรมันอันศักดิ์สิทธิ์ในคริสต์ศตวรรษที่ 15 และรวมเข้ากับโครเอเชียในคริสต์ศตวรรษที่ 18 อิตาลีเข้ายึดครอง 2 ครั้ง คือ ใน ค.ศ. 1919 และ ค.ศ. 1922 ต่อมายูโกสลาเวียยกให้อิตาลีใน ค.ศ. 1924 ในสงครามโลกครั้งที่สอง เยอรมนีเข้ายึดครองระหว่าง ค.ศ. 1943-1945 และได้โอนให้แก่ยูโกสลาเวียโดยสนธิสัญญาสงบศึกอิตาลีใน ค.ศ. 1947 จนตกเป็นของโครเอเชียใน ค.ศ. 1991

## อ้างอิง

หมวดหมู่:เมืองในประเทศโครเอเชีย
หมวดหมู่:เมืองหลวงทางวัฒนธรรมของยุโรป
ยอดมนุษย์เงินเดือน

***ยอดมนุษย์เงินเดือน*** เป็น ภาพยนตร์ไทย สร้างโดย สหมงคลฟิล์ม อินเตอร์เนชั่นแนล, เวิร์คพอยท์ พิคเจอร์ส และ โต๊ะกลม ออกฉายวันที่ 5 ธันวาคม พ.ศ. 2555 กำกับโดย วิรัตน์ เฮงคงดี นำแสดงโดย เจษฎาภรณ์ ผลดี, ณัฐชลัยย์ สุขะมงคล, จิรภา วงศ์โฆษวรรณ, ศกุนตลา เทียนไพโรจน์, เศรษฐพงศ์ เพียงพอ, ธรธร สิริพันธ์วราภรณ์

## นักแสดง
* **[[เจษฎาภรณ์ ผลดี]]** รับบท **ปั้น**
* **[[ณัฐชลัยย์ สุขะมงคล]]** รับบท **หวาย**
* **[[จิรภา วงศ์โฆษวรรณ]]** รับบท **นุช**
* **[[ศกุนตลา เทียนไพโรจน์]]** รับบท **นัน**
* **[[เศรษฐพงศ์ เพียงพอ]]** รับบท **จือ**
* **[[ธรธร สิริพันธ์วราภรณ์]]** รับบท **ชัย**

## งานสร้าง
thumb|ทีมนักแสดงและผู้กำกับ
ภาพยนตร์เรื่องนี้เป็นผลงานกำกับเรื่องแรกของ วิรัตน์ เฮงคงดี ได้รับแรงบันดาลใจจากการไปพบเพื่อนฝูงที่ทำงานมาแล้วสักพักหนึ่ง และตระหนักว่าชีวิตที่เรียนมหาวิทยาลัย เรียนมัธยมมามันก็เป็นช่วงชีวิตหนึ่งที่ทุกคนมีความสุข แต่ช่วงชีวิตการทำงานนั้นยาวนาน และยังไม่ค่อยมีภาพยนตร์มาทำมากนัก สำนักงานที่ถ่ายทำ เป็นสำนักงานย่านบางรัก

## คำวิจารณ์
อภินันท์ บุญเรืองพะเนา จากผู้จัดการออนไลน์ วิจารณ์ผู้กำกับภาพยนตร์เรื่องนี้ว่า "ถือว่าสอบผ่าน" วิจารณ์การแสดงของเจษฎาภรณ์ ว่า "แม้บทจะมากอย่างแต่ยังขาดหมัดฮุกที่จะทำให้เราประทับใจอย่างที่ควรจะเป็น เมื่อเทียบกับตัวรอง ๆ บางตัวกลับโดดเด่นเจิดจ้ามากกว่า อย่างบทของเศรษฐพงศ์"

## การตอบรับ
ภาพยนตร์ทำรายได้ 32,165,756 บาท

*ยอดมนุษย์เงินเดือน* ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 22 สองสาขา สามผู้เข้าชิง คือ รางวัลผู้แสดงสมบทชายยอดเยี่ยม (เศรษฐพงษ์ เพียงพอ) และรางวัลผู้แสดงสมบทหญิงยอดเยี่ยม (ศกุนตลา เทียนไพโรจน์และจิรภา วงศ์โฆษวรรณ) แต่ไม่ได้รับรางวัล

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์โดยสหมงคลฟิล์ม
นกหัวขวานเขียวตะโพกแดง

**นกหัวขวานเขียวตะโพกแดง** (; ) เป็นนกชนิดหนึ่ง ในวงศ์นกหัวขวาน (Picidae) 

มีลักษณะเด่น คือ มีส่วนหัวสีดำ คอและอกสีเหลือง ใต้ท้องสีนวลและมีลายซิกแซกสีเขียวไพล ขนตะโพกสีแดงมักจะฟูฟ่องยามตกใจ หากรู้สึกคุกคามอาจกางปีกที่มีลายขาวสลับดำให้ดูน่าเกรงขามเพื่อขู่ศัตรู บางตัวมีแถบคิ้วสีขาว แต่เฉพาะตัวผู้เท่านั้นที่จะมีสีแดงที่กลางกระหม่อม ขณะที่ตัวเมียมีกระหม่อมสีดำ

นกหัวขวานเขียวตะโพกแดงมีอุปนิสัยต่างจากนกหัวขวานทั่วไป คือ เป็นชนิดเดียวที่มักอยู่รวมกันเป็นฝูงตลอดทั้งปี สาเหตุก็มาจากการที่พ่อแม่นกมีนกตัวอื่น ๆ มาทำหน้าที่ช่วยเลี้ยงลูกอ่อน  และยังไม่ได้รวมฝูงเฉพาะนกชนิดเดียวกัน  หากแต่ยังรวมฝูงหากินร่วมกับ นกกะราง,  นกแซงแซวหางบ่วงใหญ่ (*Dicrurus paradiseus*) หรือนกหัวขวานชนิดอื่น ๆ รวมอยู่ด้วย 

มีอุปนิสัยชอบเลียกินมดและปลวกบนพื้นดิน แต่บางครั้งก็มากินเศษอาหารที่มนุษย์เหลือทิ้งไว้เช่นเดียวกับนกกะรางด้วย และชอบส่งเสียงร้องเอะอะเสียงดัง มักได้ยินเสียงก่อนเห็นตัว โดยส่งเสียงรัวติดต่อกันว่า "แอะแอะ แอะแอ้ว" คล้ายลูกสุนัข

มีถิ่นกระจายพันธุ์ในป่าเต็งรังไม่ระดับความสูงไม่เกิน 900 เมตร จากระดับน้ำทะเล พบกระจายพันธุ์ในเวียดนาม, กัมพูชา, ไทย, ลาว, พม่า สำหรับในประเทศไทยพบในป่าผลัดใบและป่าสนทางภาคตะวันตก, ภาคเหนือและภาคอีสาน พบบ่อยเฉพาะในบางพื้นที่ เช่น เขตรักษาพันธุ์สัตว์ป่าห้วยขาแข้ง และอุทยานแห่งชาติแม่วงก์ 

จัดเป็นสัตว์ป่าคุ้มครอง

## อ้างอิง

## แหล่งข้อมูลอื่น

หมวดหมู่:วงศ์นกหัวขวาน
หัวขวานเขียวตะโพกแดง
หมวดหมู่:สัตว์ป่าคุ้มครอง
นกหัวขวานด่างแคระ

**นกหัวขวานด่างแคระ** (; ) เป็นนกขนาดเล็กชนิดหนึ่ง ในวงศ์นกหัวขวาน (Picidae)

มีความยาวประมาณ 15 เซนติเมตร ด้านบนลำตัวสีดำมีแถบเป็นจุดสีขาว ด้านล่างลำตัวสีขาวลายดำ ด้านบนหัวสีเทา มีแถบสีดำคาดเหนือตา ตัวผู้มีแถบสีแดงเล็ก ๆ เหนือคิ้ว ซึ่งบางครั้งมองเห็นได้ยากมาก ไม่มีหงอน มีพฤติกรรมเวลาบินจะใช้กระพือบินสลับกับการร่อนกันไป ขณะบินจะส่งเสียงร้องดัง เวลาหากินจะใช้ปากเจาะเข้าไปในต้นไม้ทั้งที่ยังมีชีวิตอยู่และตายแล้ว พร้อมกับใช้ลิ้นที่ยาวซึ่งมีน้ำลายเหนียวและหนามแหลมยื่นยาวออกไปแมลงและหนอน กินเป็นอาหาร วางไข่ครั้งละ 2-3 ฟอง มีพฤติกรรมหากินร่วมกับนกขนาดเล็กชนิดอื่น ๆ เช่น นกไต่ไม้, นกเฉี่ยวดง เรียกว่า "เบิร์ดเวฟ"

นกหัวขวานด่างแคระเป็นนกที่พบได้ในป่าทุกประเภท ตั้งแต่ที่ราบไปจนถึงระดับความสูงจากน้ำทะเล 1,830 เมตร โดยเฉพาะป่าโปร่ง พบกระจายพันธุ์อย่างกว้างขวางตั้งแต่ภูฐาน, บังกลาเทศ, อินเดีย, เนปาล, บรูไน, กัมพูชา, อินโดนีเซีย, จีน, เกาหลี, รัสเซีย, เกาะไต้หวัน และเวียดนาม สำหรับในประเทศไทยจัดเป็นนกประจำถิ่น พบทั่วทุกภาค ยกเว้นภาคกลาง จึงสามารถแบ่งออกเป็นชนิดย่อยต่าง ๆ ได้มากถึง 15 ชนิด (ดูในตาราง)
          
สำหรับในประเทศไทย นกที่พบทางภาคใต้จัดเป็นชนิดย่อย *D. c. auritus* ซึ่งมีสีเข้มกว่าชนิดย่อยหลัก *D. c. canicapillus* ที่พบได้ทั่วไปเล็กน้อย และขนหางคู่กลางมีลายจุดจางกว่ามาก ส่วนทางภาคตะวันออกจะสามารถพบชนิดย่อย *D. c. delacouri* ซึ่งมีสีจางและลายขีดที่อกไม่ชัดเจนเท่าอีก 2 ชนิดย่อยนั้น  และตามกฎหมายจัดเป็นสัตว์ป่าคุ้มครอง

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:วงศ์นกหัวขวาน
หัวขวานด่างแคระ
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
สุภาพ ขาวงาม

พันตรี **สุภาพ ขาวงาม**, ม.พัน.29 รอ. (28 กรกฎาคม – ) เป็นนักกีฬาขี่ม้าทีมชาติไทย ผู้ได้รับเหรียญรางวัลจากการแข่งกีฬาขี่ม้าในซีเกมส์ 2011 ทั้งในประเภททีมและประเภทบุคคล ตลอดจนเป็นแชมป์ขี่ม้ารายการชิงชนะเลิศแห่งประเทศไทย คิงส์คัพ ประจำปี 2555 ในประเภทอีเวนติง รวมถึงได้รางวัลชนะเลิศอันดับ 2 ในประเภททีม

## ประวัติ
สุภาพ ขาวงาม เข้าแข่งขี่ม้ารายการชิงชนะเลิศแห่งประเทศไทย คิงส์คัพ ประจำปี 2553 ที่ซึ่งการแข่งครั้งนี้ ทางสมาคมขี่ม้าฯ ได้ใช้เป็นสนามคัดตัวนักกีฬาเข้าแข่งขันเอเชียนเกมส์ 2010 โดยในวันที่ 25 กรกฎาคม ซึ่งเป็นวันที่สองของการแข่งขัน เขาได้อยู่ในอันดับ 2 ของการแข่งขันอีเวนติง จากคะแนนเสียรวมที่ 64.80 คะแนน ครั้นเมื่อถึงการแข่งขันเอเชียนเกมส์ 2010 มีเพียงสุภาพเพียงคนเดียวในทีมเท่านั้น ที่ไม่ได้ใช้ม้าตัวใหม่เข้าแข่ง โดยเขาเลือกใช้ "มิสเตอร์มอส" ซึ่งเป็นม้าตัวเก่าของพรหมธร กิ่งวรรณ เข้าแข่งในฐานะตัวสำรองของทีม

วันที่ 17 พฤศจิกายน พ.ศ. 2554 สุภาพ ขาวงาม เข้าแข่งกีฬาขี่ม้าในซีเกมส์ 2011 ที่ประเทศอินโดนีเซีย ทั้งในประเภททีมและประเภทบุคคล โดยใช้ม้า "อาร์ดโบฮิล แลด" เข้าแข่งขัน โดยในประเภททีม เขาได้ร่วมทีมกับนำโชค จันต๊ะคาด, วีรภัฎ ปฏิกานนท์ และธนภรณ์ ชวตานนท์ ซึ่งในการแข่งวันนี้เอง ที่ธนภรณ์ได้ออกจากการแข่งในประเภทครอสคันทรี เนื่องด้วยม้าเกิดหยุดอยู่ที่เครื่องน้ำ ถึงกระนั้น ในวันที่ 18 พฤศจิกายน ทีมชาติไทยก็สามารถทำผลงานได้อย่างยอดเยี่ยม โดยสุภาพได้ลงแข่งเป็นคนสุดท้ายของทีม และสามารถทำผลงานได้เป็นอย่างดี ซึ่งทีมไทยได้รับรางวัลเหรียญทองจากการแข่งดังกล่าว ส่วนในประเภทบุคคล เขาได้ชิงชัยกับพรหมธร กิ่งวรรณ ผู้เป็นนักขี่ม้าร่วมชาติเดียวกัน โดยพรหมธรเป็นผู้ได้รับรางวัลเหรียญทองจากคะแนนเสียรวม 59.4 คะแนน ส่วนสุภาพเป็นผู้ได้รับรางวัลเหรียญเงินที่คะแนนเสียรวม 65 คะแนน

วันที่ 7 พฤษภาคม พ.ศ. 2555 จ่าสิบเอกสุภาพ ขาวงาม เข้าแข่งขี่ม้ารายการชิงชนะเลิศแห่งประเทศไทย คิงส์คัพ ประจำปี 2555 ซึ่งเขาพร้อมด้วยร้อยเอกเกียรตินรงค์ คล่องกาญจน์ และจ่าสิบเอกสมใจ แสนหอม ได้มีโอกาสเข้าร่วมทีมกับพระเจ้าหลานเธอ พระองค์เจ้าสิริวัณณวรีนารีรัตน์ โดยทีมดังกล่าวได้ตำแหน่งชนะเลิศอันดับ 2

วันที่ 11 พฤษภาคม พ.ศ. 2556 ในการแข่งขี่ม้าชิงชนะเลิศแห่งประเทศไทย คิงส์คัพ ประจำปี 2556 สุภาพได้อันดับ 2 ในประเภทอีเวนติง

## รางวัล
* พ.ศ. 2556 - ถ้วยเพรซิเดนท์ (อีเวนติง) จากพระเจ้าหลานเธอ พระองค์เจ้าสิริวัณณวรีนารีรัตน์ ในงานอีเควสเทรียนแชริตีไรซิงสตาร์อวอร์ดไนท์ 2013

## เครื่องราชอิสริยาภรณ์

## อ้างอิง

## แหล่งข้อมูลอื่น
* Supap Khaw-Ngam & Ardbohill Lad won B.Grimm CCI* Pattaya 2011 last weekend
* บทสรุปการแข่งขันขี่ม้า ชิงถ้วยพระราชทานฯ The King's Cup ประจำปี 2555
* Competition Results: Thailand Equestrian Championships 2012
* 

หมวดหมู่:นักกีฬาขี่ม้าชายชาวไทย
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:ทหารบกชาวไทย
หมวดหมู่:ทหารม้า
หมวดหมู่:ผู้ฝึกสอนกีฬาขี่ม้า
หมวดหมู่:บุคคลจากมหาวิทยาลัยราชภัฏสวนสุนันทา
วงศ์นกตะขาบ

**นกตะขาบ** หรือ **นกขาบ** () เป็นนกในวงศ์หนึ่ง ที่อยู่ในอันดับนกตะขาบ (Coraciiformes) ซึ่งร่วมด้วยนกกะรางหัวขวาน (Upupidae), นกกระเต็น (Alcedinidae), นกจาบคา (Meropidae), นกเงือก (Bucerotidae) สำหรับนกตะขาบจัดอยู่ในวงศ์ Coraciidae

นกตะขาบเป็นที่บินได้เก่งมาก ลำตัวอวบอ้วน หัวโต ปากหนาใหญ่ ลำตัวขนาดพอ ๆ กับอีกา ส่วนใหญ่ลำตัวมีสีม่วงหรือน้ำเงินคล้ำ ชอบเกาะนิ่งตามที่โล่ง ๆ เช่น ทุ่งหญ้า, ทุ่งนา เพื่อมองหาเหยื่อซึ่งได้แก่ แมลงขนาดใหญ่, กิ้งก่า และสัตว์เล็ก ๆ เมื่อพบจะบินออกไปจับอย่างรวดเร็ว ทั้งพุ่งลงไปที่พื้นดินและบินไล่จับกลางอากาศ ชอบบินร่อนฉวัดเฉวียนเสมอ ทำรังในโพรงไม้หรือซอกหิน  

วางไข่ครั้งละ 2-4 ฟอง ใช้เวลาฟักเป็นตัว 17-20 วัน ลูกนกใช้เวลาประมาณ 30 วันอาศัยอยู่ในรัง โดยในบางชนิด เมื่อโตแล้วแยกออกไปสร้างรังต่างหาก ยังมีพฤติกรรมกลับมาช่วยพ่อแม่ที่ให้กำเนิด เลี้ยงดูลูกนกที่เกิดใหม่ด้วย ดังนั้น ในรังบางครอกจะมีลูกนกที่เป็นเครือญาติกันเกิดพร้อม ๆ กัน

แพร่กระจายพันธุ์ในซีกโลกเก่า ได้แก่ ทวีปเอเชีย, แอฟริกา และยุโรป พบทั้งหมด 12 ชนิด ใน 2 สกุล สำหรับในประเทศไทยพบ 2 ชนิด

## การจำแนก
ความสัมพันธ์ทางสายวิวัฒนาการในวงศ์นกตะขาบ (Coraciidae) จากการศึกษาระดับโมเลกุลที่ตีพิมพ์ในปี ค.ศ. 2018 โดยอูลฟ์ โยฮันสัน และยังระบุว่า 2 ชนิดย่อยของนกตะขาบดง (*Eurystomus orientalis*) เป็นญาติใกล้ชิดของ *Eurystomus azureus* มากกว่านกตะขาบดงเอง ซึ่งปัจจุบันยังไม่มีข้อสรุป

### สกุล
วงศ์นกตะขาบ ประกอบด้วย 2 สกุล ดังนี้

## อ้างอิง

 

หมวดหมู่:นกแบ่งตามวงศ์
หมวดหมู่:อันดับนกตะขาบ
วัดศรีพุยางวนาราม

**วัดศรีพุยางวนาราม** ตั้งอยู่เลขที่ 45 (บ้านเก่าพุยาง) หมู่ 6 ตำบลยางหัก อำเภอปากท่อ จังหวัดราชบุรี สังกัดคณะสงฆ์มหานิกาย ตั้งอยู่ในเขตป่าสงวนแห่งชาติ ป่าฝั่งซ้ายแม่น้ำภาชี  และมีที่ธรณีสงฆ์จำนวน  15  ไร่ เมื่อปี  พ.ศ. 2525  พระอาจารย์จรูญ  ฐานิสฺสโร ได้ธุดงค์มาทางบ้านเก่าพุยางซึ่งเป็นป่า เป็นสถานที่สัปปายะเหนาะแก่การบำเพ็ญสมณธรรมท่านจึงได้ปักกรดอยู่  ณ บริเวณนี้  ชาวบ้านเห็นพระมาปักกรดอยู่จึงได้นิมนต์ให้ท่านช่วยสร้างวัดขึ้นเพื่อเป็นที่ยึดเหนี่ยวจิตใจของชาวบ้าน ท่านจึงได้สร้างที่พักสงฆ์ในบริเวณดังกล่าวตั้งแต่นั้นเป็นต้นมา  โดยใช้ชื่อที่พักสงฆ์ว่า  ที่พักสงฆ์บ้านเก่าพุยาง (จรูญศรีสว่างใจ) ท่านพระอาจารย์จรูญ ฐานิสฺสโร ท่านก็ได้ดำเนินการสร้างเสนาสนะหลายอย่าง เช่น กุฏิสงฆ์ ศาลาการเปรียญ พระอุโบสถ เป็นต้น

วัดศรีพุยางวนารามได้รับอนุญาตให้สร้างวัดเมื่อวันที่ 24 กรกฎาคม 2552 จากนั้นได้รับอนุญาตตั้งเป็นวัดในพระพุทธศาสนาเมื่อ 13 กุมภาพันธ์ 2555 มีนามว่า วัดศรีพุยางวนาราม โดยมีอดีตพระอธิการวริทธิ์ รตนปญฺโญ เป็นเจ้าอาวาสรูปแรก ได้ดำเนินการขอรับพระราชทานวิสุงคามสีมา โดยได้รับพระราชทานวิสุงคามสีมา เมื่อวันที่ 8 สิงหาคม 2556 เขตวิสุงคามสีมา  กว้าง  32 เมตร ยาว 32 เมตร และได้ทำการผูกพัทธสีมาปิดทองฝังลูกนิมิตเมื่อ เดือนกุมภาพันธ์ พ.ศ. 2559

การเดินทางไปยังวัดนั้นสะดวกจากถนนสายเพชรเกษมตรงสี่แยกปากท่อ (แยกจะอยู่ตรงข้ามกับเส้นทางที่จะเข้าไปยังที่ว่าการอำเภอปากท่อ)  ตามเส้นทางนี้จะขึ้นไปโป่งกระทิง ส่วนแยกเข้าวัดจะอยู่ช่วงหลักกิโลเมตรที่ 25  และจะตามถนนเส้นทางแยกนี้เข้าไปอีกประมาณ 4 กิโลเมตร

## รายนามเจ้าอาวาส
* พระอาจารย์จรูญ  ฐานิสฺสโร (หัวหน้าที่พักสงฆ์) พ.ศ. 2525  -  2555
* พระอธิการวริทธิ์  รตนปญฺโญ (เจ้าอาวาส) พ.ศ.  2555 -  2557
* พระอธิการปติเวศ  ธมฺมวโร (เจ้าอาวาส) พ.ศ.  2557 
* พระมหาวันชัย    รักษาการ  ปัจจุบัน

## อ้างอิง

ศรีพุยางวนาราม
กฤษดา พงษ์รื่น

## ประวัติ
* กฤษฎา พงษ์รื่น เทพศิรินทร์รุ่น 27-29 (101)
ปัจจุบัน:เป็นพนักงานบริษัทไทยเบฟเวอเรจจำกัด​(มหาชน)​ สำนักทรัพยากรบุคคล

## เกียรติประวัตินักเตะ
* ศึกษาอยู่ที่โรงเรียนพระนารายณ์ จังหวัดลพบุรี ปี พ.ศ. 2524-2526 
* ศึกษาอยู่ที่โรงเรียนเทพศิรินทร์ ปี 2527-2529
* ศึกษาอยู่ที่มหาวิทยาลัยกรุงเทพ(นิเทศศสาตร์)ปี 2530-2534
* ศึกษาอยู่ที่สถาบันบัณฑิตพัฒนบริหารศาสตร์(นิด้า)ปี 2541-2543 (พัฒนาสังคม)และ ปี 2550-2552(ทรัพยากรมนุษย์)
* สโมสรฟุตบอลโอสถสภา(ถ้วย ข.ถ้วย ก.และเซมิโปรลีก)ปี 2530-2540
* สโมสรฟุตบอลมหาวิทยาลัยกรุงเทพ (ถ้วย ข. และดิวิชั่น 1)ปี 2541-2543
* สโมสรฟุตบอลตำรวจ (ดิวิชั่น 1) ปี 2543-2544
* สโมสรฟุตบอลดอนเมืองสัมพันธ์ (แชมป์ถ้วย ง.)ปี 2546-2547
* นักฟุตบอลเยาวชนทีมชาติไทยอายุไม่เกิน 16 ปี  (รอบคัดเลือกรอบ 10 ทีมสุดท้ายโซนเอเซียที่ประเทศไทย)
* เยาวชนทีมชาติไทยอายุไม่เกิน 19 ปี (รอบคัดเลือกโซนเอเซียที่ประเทศบังคลาเทศ)
* ทีมชาติไทย ชนะเลิศ เมอร์เดก้า เปสต้าสุกาน ที่ประเทศบรูไน พ.ศ. 2533

หมวดหมู่:นักฟุตบอลชาวไทย
หมวดหมู่:กองกลางฟุตบอล
เมฆาสัญจร

***เมฆาสัญจร*** () เป็นหนังสือนวนิยายของผู้เขียนชาวอังกฤษเดวิด มิตเชลล์ ประกอบด้วยเรื่องย่อย 6 เรื่อง เล่าเรื่องกินเวลายาวนานตั้งแต่ยุคศตวรรษที่ 19 ไปจนถึงเรื่องราวหลังโลกล่มสลาย ได้รับรางวัล British Book Awards สาขานวนิยาย และรางวัลหนังสือแห่งปีของ Richard & Judy
หมวดหมู่:นวนิยายเกี่ยวกับการกลับชาติมาเกิด
หมวดหมู่:บันเทิงคดีหลังพยากรณ์
นกตะขาบดง

**นกตะขาบดง** (; ) นกขนาดเล็กชนิดหนึ่ง ในวงศ์นกตะขาบ (Coraciidae)

มีขนาดเล็กกว่านกตะขาบทุ่ง (*Coracias affinis*) ซึ่งเป็นนกตะขาบ 1 ใน 2 ชนิดที่พบได้ในประเทศไทย เป็นนกที่มีลำตัวสีดำ จะงอยปากสีแดง เมื่อเพ่งในระยะใกล้จะเห็นลำตัวเป็นสีน้ำเงินเหลือบเขียวเข้ม ขณะที่บินจะปรากฏเป็นสีเงินที่บริเวณโคนปีกด้านนอก ขณะที่ยังเป็นนักวัยอ่อนจะมีลำตัวสีหม่น

พบกระจายพันธุ์ในทวีปเอเชียด้านเอเชียตะวันออก จนถึงตอนเหนือของออสเตรเลีย (มีทั้งหมด 10 ชนิดย่อย-ดูในตาราง) ในประเทศไทยพบได้ทุกภาค ยกเว้นภาคกลางและภาคอีสาน อาศัยทั้งในป่าเบญจพรรณ, ป่าทุติยภูมิ, บริเวณชายป่าดงดิบที่เป็นพื้นที่โล่ง พบได้ตั้งแต่พื้นที่ราบจนถึงความสูงระดับ 1,000 เมตรจากระดับน้ำทะเล

จัดเป็นสัตว์ป่าคุ้มครองในประเทศไทย

## อ้างอิง

## แหล่งข้อมูลอื่น

ตะขาบดง
ดง
หมวดหมู่:สัตว์ป่าคุ้มครอง
ตะขาบดง
ตะขาบดง
ตะขาบดง
ปริม บุนนาค

**ปริม บุนนาค** (13 กันยายน พ.ศ. 2466 – 4 กุมภาพันธ์ พ.ศ. 2564) หรือเป็นที่รู้จักในนาม **หม่อมปริม** เป็นอดีตนักแสดง และเป็นหม่อมในพระเจ้าวรวงศ์เธอ พระองค์เจ้าภาณุพันธุ์ยุคล

## ประวัติ
หม่อมปริม ยุคล ณ อยุธยา เป็นธิดาของพระยานิพัทธ์กุลพงศ์ (ชิน บุนนาค) กับคุณหญิงเปลื้อง นิพัทธ์กุลพงศ์ และเป็นหลานปู่ของพระยาประภากรวงศ์วรวุฒิภักดี (ชาย บุนนาค) เกิดเมื่อวันที่ 13 กันยายน พ.ศ. 2466 เข้าศึกษาที่โรงเรียนผดุงดรุณี และโรงเรียนมิชชันนารีพระคริสตธรรม จบระดับชั้นประถมศึกษา บิดาให้ออกจากโรงเรียนมาอยู่บ้าน โดยเป็นครูสอนวิชาต่าง ๆ ให้ เริ่มหัดพิมพ์ดีดตั้งแต่เด็กจนพิมพ์ภาษาอังกฤษได้ และช่วยบิดาพิมพ์จดหมายโต้ตอบกับชาวต่างประเทศ

หม่อมปริมเริ่มเข้าสู่วงการการแสดงเมื่ออายุประมาณ 16 ปี ได้แสดงภาพยนตร์ไทยเรื่อง "วันเพ็ญ" เป็นภาพยนตร์ขาวดำ 35 มิลลิเมตร เสียงในฟิล์ม กำกับการแสดงโดยพระเจ้าวรวงศ์เธอ พระองค์เจ้าภาณุพันธุ์ยุคล และมีชาญ บุนนาค พี่ชาย เป็นผู้กำกับเสียง มีสนิท พุกประยูร เป็นพระเอก และประสบความสำเร็จสำหรับภาพยนตร์ไทยในสมัยนั้น ต่อมาได้แสดงละครการกุศลให้กับจุฬาลงกรณ์มหาวิทยาลัย และมูลนิธิราชประชาสมาศัยในพระบรมราชูปถัมภ์ เรื่อง "ฟ้าแจ้งจางปาง" 

ในปีต่อมาเธอได้สมรสกับพระเจ้าวรวงศ์เธอ พระองค์เจ้าภาณุพันธุ์ยุคล หลังจากสงครามโลกครั้งที่สอง ไม่มีพระโอรสธิดาด้วยกัน

หม่อมปริม ยุคล ณ อยุธยา ถึงแก่กรรมเมื่อวันที่ 4 กุมภาพันธ์ พ.ศ. 2564 สิริอายุ 97 ปี วันที่ 6 กุมภาพันธ์​ พ.ศ. 2564 พระบาทสมเด็จพระวชิรเกล้าเจ้าอยู่หัว​​โปรดเกล้าฯพระราชทานน้ำหลวงอาบศพและสวดอภิธรรม​ ณ วัดประยุรวงศาวาสวรวิหาร​

## ต้นตำรับลูกชุบ
หม่อมปริมเปิดร้านเสริมสวยชื่อ "โมฬี" และมีฝีมือในการทำอาหารคาวหวาน หลายอย่าง เนื่องจากชีวิตในวัยเด็กเคยอยู่บ้านเจ้าจอมพิศว์ ในรัชกาลที่ 5 ซึ่งมีศักดิ์เป็นทวด เคยช่วยงานประดิษฐ์และแกะสลักผลไม้ ทำขนมปั้นสิบ และขนมลูกชุบ เป็นต้น เมื่อมีการประกวดการทำขนมลูกชุบในงาน "เคหสงเคราะห์" ของการเคหะแห่งชาติ ซึ่งจัดขึ้นครั้งแรกที่สวนอัมพร ประมาณปี พ.ศ. 2496 หม่อมปริมได้ส่งขนมลูกชุบฝีมือของตนเองเข้าประกวดและได้รับรางวัลที่ 1 หลังจากนั้นได้ทำขนมลูกชุบเป็นงานอดิเรกฝากขายที่ร้านอาหารสุโขทัย เมื่อมีคนรู้จักสั่งมากขึ้นจึงรับทำตามสั่งอย่างเดียว ส่วนใหญ่จะปั้นเป็นรูปผลไม้ต่าง ๆ โดยจดจำสูตรจากย่าคือคุณหญิงชื่น นอกจากนี้ยังทำท็อฟฟี่กะทิจากสูตรของมารดาคือคุณหญิงเปลื้อง

## ผลงาน

### การแสดงภาพยนตร์
* วันเพ็ญ คู่กับ สนิท พุกประยูร
* ฟ้าแจ้งจางปาง

### การสร้างภาพยนตร์

* คนมีคาว (2521) สรพงศ์, นัยนา, เนาวรัตน์

## อ้างอิง

หมวดหมู่:ราชสกุลยุคล
หมวดหมู่:สกุลบุนนาค
หมวดหมู่:หม่อม
หมวดหมู่:ณ อยุธยา
อันดับนกตะขาบ

**อันดับนกตะขาบ** เป็นอันดับของนกขากรรไกรแบบใหม่อันดับหนึ่ง ใช้ชื่ออันดับว่า Coraciiformes 

โดยที่คำว่า "Coraciiformes" นั้น หมายถึง "เหมือนนกเรเวน" หรืออีกบริบทคือ "อีกา" (อีกาจัดเป็นนกเกาะคอน) โดยมาจากคำว่า "Corax" ในภาษาละติน มีความหมาย "อีกา" และคำว่า "Forma" หมายถึง "รูปแบบ" ซึ่งเป็นคำลงท้ายในการตั้งชื่อทางวิทยาศาสตร์ เนื่องจากเป็นนกที่มีลักษณะคล้ายกับอีกา

เป็นนกที่มีขนาดเล็กจนถึงขนาดใหญ่ มีลักษณะโดยร่วมกัน คือ จะงอยปากมีหลายรูปแบบ คือ ปากตรง ปากแบนข้าง ปากโค้ง ปากเป็นรูปขอ รูจมูกไม่ทะลุถึงกันเพราะมีผนังกั้น หางยาวปานกลางจนถึงยาวมาก ปลายหางมนหรือเป็นหางตัด ปีกยาวปานกลางจนถึงยาวมาก ปลายปีกมักแหลม ขนปลายปีกมี 10-11 เส้น มีขนกลางปีกเส้นที่ 5 ยกเว้นในบางชนิด ขายาวปานกลางหรือขาสั้น แข้งสั้น หน้าแข้งด้านหน้าปกคลุมด้วยเกล็ดขนาดใหญ่แบบเกล็ดซ้อน โดยเกล็ดแต่ละชิ้นมีขนาดไม่เท่ากัน นิ้วหลังสั้นกว่านิ้วหน้า โคนนิ้วเป็นแบบนิ้วติด ยกเว้นในบางวงศ์ แกนขนรองมีขนาดเล็กหรือไม่มี หัวอาจมีหงอนหรือมีขนก็ได้ 

มีพฤติกรรมทำรังตามโพรงไม้หรือโพรงดินตามริมฝั่งแม่น้ำ ไข่มีเปลือกสีขาวหรือสีน้ำเงิน วางไข่ครั้งละ 2-8 ฟอง ลูกนกแรกเกิดไม่สามารถที่จะเดินหรือช่วยเหลือตัวเองได้ กินผลไม้เป็นอาหารหลัก และเสริมด้วยสัตว์ขนาดเล็ก ๆ เช่น หนู หรือกิ้งก่า และแมลงต่าง ๆ พบกระจายพันธุ์อยู่แทบทุกภูมิภาคของโลก ยกเว้นเกาะฮาวาย

ประกอบไปด้วยวงศ์ทั้งหมด 11 วงศ์ โดยนกที่เป็นที่รู้จักกันดีในอันดับนี้ ได้แก่ นกเงือก (Bucerotidae) ซึ่งเป็นนกที่มีหงอนบนหัวและมีขนาดใหญ่, นกตะขาบ (Coraciidae), นกกะรางหัวขวาน (Upupidae), นกกระเต็น (Alcedinidae) เป็นต้น (แต่ในบางข้อมูลจะจัดนกเงือก, นกกระเต็น และนกกะรางหัวขวาน แยกออกเป็นอันดับต่างหาก)

ในประเทศไทย พบทั้งสิ้น 5 วงศ์ ประมาณ 38 ชนิด 

## อ้างอิง

* **Johansson**, Ulf S. & **Ericson**, Per G. P. (2003) : Molecular support for a sister group relationship between Pici and Galbulae (Piciformes sensu Wetmore 1960). *[[Journal of Avian Biology|J. Avian Biol.]]* **34** (2) : 185–197.  PDF fulltext 

* **Mayr**, Gerald & **Mourer-Chauviré**, Cécile (2000) : Rollers (Aves: Coraciiformes. s.s.) from the Middle Eocene of Messel (Germany) and the Upper Eocene of the Quercy (France). *[[Society of Vertebrate Paleontology|J. Vertebr. Paleontol.]]* **20** (3) : 533–546. DOI:10.1671/0272-4634 (2000) 020[0533:RACSSF]2.0.CO;2 PDF fulltext

* **Terres**, John K. (1980) The Audubon Society Encyclopedia of North American Birds. ISBN 0-394-46651-9

## แหล่งข้อมูลอื่น

หมวดหมู่:นกแบ่งตามการจำแนกชั้นทางวิทยาศาสตร์
หมวดหมู่:นกขากรรไกรแบบใหม่
หมวดหมู่:อันดับนกตะขาบ
นกตะขาบทุ่งอกสีม่วง

**นกตะขาบทุ่งอกสีม่วง** (; ) เป็นนกชนิดหนึ่ง ในวงศ์นกตะขาบ (Coraciidae)

นกตะขาบทุ่งอกสีม่วง มีลำตัวยาวประมาณ 38 เซนติเมตร  มีหน้าผากและคิ้วสีขาว กระหม่อมสีเขียวอ่อน มีแถบสีดำพาดผ่านดวงตา แก้มสีส้มแดง คางสีขาว คอและอกสีม่วงแดงแซมด้วยสีขาว ใต้ท้องสีน้ำเงินม่วง ด้านหลังสีน้ำตาล ขนหางสีม่วงน้ำเงิน ดวงตาสีน้ำตาลเข้ม จะงอยปากสีดำ ขาและตีนสีชมพูเหลือง 
    
อาศัยอยู่ตามทุ่งหญ้าและดงไม้  อาหารหลักได้แก่ แมลง, กิ้งก่า และงู รวมถึงตะขาบ, แมงป่อง, หอยทาก, นกขนาดเล็ก และสัตว์ฟันแทะขนาดเล็กด้วย พบกระจายพันธุ์ทั่วไปในทวีปแอฟริกา จนถึงคาบสมุทรอาหรับ สามารถแบ่งออกได้เป็น 2 ชนิดย่อย (ดูในตาราง) จัดเป็นนกที่มีสีสันสดใสและสวยงามมากชนิดหนึ่ง  

## ระเบียงภาพ

ไฟล์:Flickr - Rainbirder - Lilac-breasted Roller (Coracias caudatus).jpg|อกสีม่วงของนกออกสีแดงจนถึงม่วง
ไฟล์:A Little Shake (190911735).jpeg|สะบัดตัว
ไฟล์:Lilac-breasted Roller (16930112120).jpg|ขนด้านหลัง
ไฟล์:690V4123 - Flickr - Lip Kee.jpg|ขณะบินหางหุบเข้า กางออกเมื่อร่อนลงและเมื่อเริ่มบิน
ไฟล์:Lilac-breasted Roller (Coracias caudatus) - Flickr - Lip Kee (1).jpg|ขณะเริ่มบินและชะลอความเร็ว หางกางออก
ไฟล์:Coracias caudata00.jpg|ภาพประกอบ

## อ้างอิง

## แหล่งข้อมูลอื่น

 

ทุ่งอกสีม่วง
ตะขาบทุ่งอกสีม่วง
ปลาแซลมอนซ็อกอาย

**ปลาแซลมอนซ็อกอาย** หรือ **ปลาแซลมอนแดง** (; ) เป็นปลาน้ำกร่อยชนิดหนึ่ง จำพวกปลาแซลมอน พบในตอนเหนือของมหาสมุทรแปซิฟิกและแม่น้ำที่ไหลสู่บริเวณดังกล่าว และพบประชากรจำนวนหนึ่งในแหล่งน้ำบนแผ่นดินซึ่งไม่ไหลออกสู่ทะเล โดยรู้จักกันในชื่อ ***kokanee*** หรือ "ปลาเทราต์สีเงิน" ปลาแซลมอนแดงเป็นปลาในสกุลปลาแซลมอนแปซิฟิกที่พบได้มากเป็นอันดับสามรองจากปลาแซลมอนสีชมพู (*O. gorbuscha*) และปลาแซลมอนชัม (*O. keta*) 

โดยที่คำว่าชื่อ "Sockeye" แผลงมาจาก *suk-kegh* *()* ซึ่งเป็นชื่อในภาษาแฮลโคเมเลม ซึ่งเป็นภาษาของชนพื้นเมืองที่อาศัยตามแนวแม่น้ำเฟรเซอร์ตอนล่าง โดยคำว่า *Suk-kegh* หมายถึง "ปลาสีแดง" เนื่องจากปลาแซลมอนซ็อกอายตัวผู้ จะเปลี่ยนสีลำตัวเป็นสีแดงเข้มและส่วนหัวมีโหนกในฤดูผสมพันธุ์

## อ้างอิง

## แหล่งข้อมูลอื่น

* NOAA Fisheries sockeye salmon web page
* FishBase entry for ''Oncorhynchus nerka''
* Animal Diversity Web entry for ''Oncorhynchus nerka''
* Species Profile
* National Geographic Sockeye salmon 
* Watershed Watch Salmon Society A British Columbia advocacy group for wild salmon
* Salmon/Steelhead page of the USDA Forest Service, Pacific-Northwest Fisheries Program.

หมวดหมู่:สกุลปลาแซลมอนแปซิฟิก
หมวดหมู่:ปลาเศรษฐกิจ
หมวดหมู่:วงศ์ปลาแซลมอน
วิคเตอร์ เฮอร์มันส์

**วิคเตอร์ เฮอร์มันส์** (; 17 มีนาคม ค.ศ. 1953 – ) เป็นอดีตนักฟุตซอลชาวดัตช์ และเป็นอดีตผู้ฝึกสอนให้แก่นักกีฬาฟุตซอลทีมชาติไทย เขาเป็นผู้มีผลงานโดดเด่นจากการช่วยให้ฟุตซอลทีมชาติไทยได้ตำแหน่งรองแชมป์ของเอเชีย รวมถึงช่วยให้ทีมฟุตซอลไทยสามารถเข้าสู่รอบ 2 ในการแข่งขันฟุตซอลชิงแชมป์โลกได้เป็นครั้งแรกในประวัติศาสตร์

## ประวัติ
วิคเตอร์ เฮอร์มันส์ ทำหน้าที่เป็นผู้ฝึกสอนให้แก่นักกีฬาฟุตซอลทีมชาติไทยครั้งแรก ในวันที่ 2 มีนาคม ค.ศ. 2012 และเป็นผู้ดำเนินการฝึกซ้อมแก่นักกีฬาฟุตซอลไทยในแข่งขันฟุตซอลชิงแชมป์โลก 2012 ซึ่งในการเตรียมพร้อม เขาได้ให้ความสำคัญต่อเกมรับที่ยังเล่นแบบไม่เป็นระบบ แต่ในขณะเดียวกันเขาก็เปิดเผยว่านักเตะไทยสามารถทำเกมรุกได้ดีมาก แต่ยังคงต้องการเพิ่มประสิทธิภาพให้มากกว่าเดิม ซึ่งในเวลาต่อมา ทีมไทยสามารถชนะฟุตซอลทีมชาติคอสตาริกา 3-1 ประตู โดยวิคเตอร์ยังได้แสดงความชื่นชมต่อผู้เล่นในเกมรับจากการแข่งขันครั้งนี้ แม้ว่าในภายหลังทีมไทยจะแพ้ต่อฟุตซอลทีมชาติปารากวัย 2-3 ประตู แต่วิคเตอร์ก็ยังคงมีความมั่นใจว่าทีมไทยจะมีโอกาสผ่านเข้ารอบสูง โดยในที่สุด ทีมฟุตซอลไทยสามารถเข้าสู่รอบ 16 ทีมสุดท้ายได้เป็นครั้งแรกในประวัติศาสตร์ ซึ่งได้พบกับทีมฟุตซอลอันดับ 1 ของโลกอย่างฟุตซอลทีมชาติสเปนในเวลาต่อมา โดยเขาได้เปิดเผยว่าเกินเป้าหมายที่วางไว้ หลังจากการแข่งขัน วิคเตอร์ได้เปิดเผยว่าตนได้ทำสัญญาอยู่กับทีมชาติไทยจนถึง ค.ศ. 2014 ที่ซึ่งเขาจะอยู่เพื่อพัฒนาวงการฟุตซอลไทยต่อไป รวมถึงมีความพยายามที่จะให้นักเตะรุ่นใหม่ขึ้นมาเป็นกำลังสำคัญในอนาคต

นอกจากนี้ เขายังได้รับมอบหมายคุมทีมฟุตซอลไทยใน 2 รายการใหญ่ ทั้งเอเชียนอินดอร์-มาร์เชียลอาร์ทเกมส์ 2013 ที่จะจัดขึ้น ณ ประเทศเกาหลีใต้ รวมถึงซีเกมส์ 2013 ที่จะจัดขึ้น ณ ประเทศพม่า

## เกียรติประวัติ
* ค.ศ. 1989 - รองชนะเลิศ ฟุตซอลชิงแชมป์โลก 1989
* ค.ศ. 1989 - ผู้เล่นทรงคุณค่า ฟุตซอลชิงแชมป์โลก 1989

## อ้างอิง

## แหล่งข้อมูลอื่น
* FIFA Player Statistics: Victor HERMANS - FIFA.com 
* Vic Hermans - Futsal Planet 
* Netherlands - Fifa 

หมวดหมู่:นักฟุตซอลชาวดัตช์
หมวดหมู่:บุคคลจากมาสทริชท์
หมวดหมู่:ชาวดัตช์ในประเทศไทย
หมวดหมู่:ผู้ฝึกสอนฟุตซอล
หมวดหมู่:ผู้ฝึกสอนทีมชาติ
สมาชิกสภาผู้แทนราษฎรจังหวัดร้อยเอ็ด

**จังหวัดร้อยเอ็ด** มีเขตเลือกตั้งสมาชิกสภาผู้แทนราษฎร 8 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 8 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดร้อยเอ็ดมีสมาชิกสภาผู้แทนราษฎรชุดแรก คือ **พันโท พระไพศาลเวชกรรม (สวาสดิ์ โสมเกษตร)** และ **จ่านายสิบ ขุนเสนาสัสดี (ถั่ง ทองทวี)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 10 สมัย ได้แก่ นายอนุรักษ์ จุรีมาศ 
* สมาชิกสภาผู้แทนราษฎรสตรีคนแรกของจังหวัดร้อยเอ็ด คือ นางสุนีรัตน์ เตลาน (จากการเลือกตั้ง พ.ศ. 2518)
* ตระกูลการเมืองที่ได้รับเลือกตั้งมากที่สุด คือ
** **สินธุไพร** (4 คน) ได้แก่ นายนิสิต สินธุไพร นางเอมอร สินธุไพร นางสาวจิราพร สินธุไพร และนางสาวชญาภา สินธุไพร
** **พลซื่อ** (4 คน) ได้แก่ นายเอกภาพ พลซื่อ นายนพดล พลซื่อ นางรัชนี พลซื่อ และนายเอกรัฐ พลซื่อ

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1; พ.ศ. 2476

### ชุดที่ 2–4; พ.ศ. 2480–2489
:
:
:
:

### ชุดที่ 5; พ.ศ. 2491–2492

### ชุดที่  7; พ.ศ. 2495

### ชุดที่ 8–9; พ.ศ. 2500

:
:
:
:
:
:

### ชุดที่ 10; พ.ศ. 2512

:
:
:
:

### ชุดที่ 11; พ.ศ. 2518

:
:
:
:

### ชุดที่ 12–14; พ.ศ. 2519–2526

:
:
:
:
:
:
:
:
:

### ชุดที่ 15–18; พ.ศ. 2529–2535

:
:
:
:
:
:
:
:
:
:
:
:

### ชุดที่ 19–20; พ.ศ. 2538–2539

:
:
:
:
:

### ชุดที่ 21–22; พ.ศ. 2544–2548

:
:
:
:
:
:

### ชุดที่ 23; พ.ศ. 2550

:
:
:
:

### ชุดที่ 24–27; พ.ศ. 2554–2569

:
:
:
:
:
:

## รูปภาพ

ไฟล์:Khemchat Bunyaratpan.jpg|นายเขมชาติ บุณยรัตพันธุ์
ไฟล์:Kriangsak Chomanan 1976.jpg|พลเอก เกรียงศักดิ์ ชมะนันทน์
ไฟล์:อนุรักษ์ จุรีมาศ 2561.jpg|นายอนุรักษ์ จุรีมาศ
ไฟล์:นิรันดร์ นาเมืองรักษ์ 2019.jpg|นายนิรันดร์ นาเมืองรักษ์
ไฟล์:ศักดา คงเพชร.jpg|นายศักดา คงเพชร
File:รัชนี พลซื่อ.jpg|นางรัชนี พลซื่อ
ไฟล์:จิราพร สินธุไพร.jpg|นางสาวจิราพร สินธุไพร


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* คณะกรรมการการเลือกตั้งจังหวัดร้อยเอ็ด 

ร้อยเอ็ด
หมวดหมู่:การเมืองจังหวัดร้อยเอ็ด
จังหวัดอาเจะฮ์

**อาเจะฮ์** (; อาเจะฮ์: Acèh) เป็นจังหวัดหนึ่งของประเทศอินโดนีเซีย ตั้งอยู่ทางเหนือสุดของเกาะสุมาตรา

## ประวัติศาสตร์
thumb|left|แผนที่ของอาเจะฮ์ในสมัยสุลต่านอิสกันดาร์ มูดา
อาเจะฮ์เคยเป็นรัฐอิสระที่มีบทบาททางการค้าและการเดินเรือระหว่างประเทศ อาเจะฮ์เริ่มรับศาสนาอิสลามจากชวาในราวพุทธศตวรรษที่ 13 และได้สถาปนาการปกครองแบบสุลต่านขึ้นที่เมืองบันดาอาเจะฮ์ อาเจะฮ์มีอำนาจมากในสมัยสุลต่านอาลี มูตคายัต ซะห์ ที่ครองราชย์ระหว่าง พ.ศ. 2057 – 2073 ที่ได้ทำให้อาเจะฮ์เป็นศูนย์กลางทางการค้าแทนมะละกาที่ถูกโปรตุเกสโจมตี เมื่อ พ.ศ. 2044 และพระองค์ยังทำสงครามต่อต้านโปรตุเกสที่พยายามเข้ายึดครองเมืองปาไซ และได้ขยายอำนาจเข้าครอบครองดินแดนส่วนอื่นของสุมาตรา และบางส่วนในคาบสมุทรมลายู ยุคทองของอาเจะฮ์ที่มีความรุ่งเรืองมากตชคือในสมัยสุลต่านอิสกันดาร์ มุดา ที่ข้ามไปยึดครองยะโฮร์และเปรักได้ และกลายเป็นศูนย์กลางของศาสนาอิสลามในเอเชียตะวันออกเฉียงใต้ ที่เรียกว่า *ประตูทางตะวันออกที่เปิดสู่มักกะฮ์*

อาเจะฮ์เริ่มตกต่ำลงหลังจากเนเธอร์แลนด์เข้ามายึดครองมะละกาเมื่อ พ.ศ. 2184 ประกอบกับในอาเจะฮ์มีความขัดแย้งระหว่างขุนนางท้องถิ่นกับสุลต่าน เนเธอร์แลนด์เข้ามาแทรกแซงโดยสนับสนุนให้ชาวมีนังกาเบาแยกตัวออกมาจากอาเจะฮ์ รัฐทางคาบสมุทรมลายู เช่น ยะโฮร์ก็เริ่มแข็งข้อกับอาเจะฮ์ และได้รับผลกระทบจากการเข้าครอบครองปีนังและสิงคโปร์ของอังกฤษ ทำให้อิทธิพลทางการเมืองและเศรษฐกิจของอาเจะฮ์ลดลง

ในที่สุดเนเธอร์แลนด์ได้ทำสงครามอาเจะฮ์เพื่อยึดอาเจะฮ์เป็นอาณานิคม การสู้รบเริ่มขึ้นใน พ.ศ. 2416 และยึดเมืองบันดาอาเจะฮ์ได้ใน พ.ศ. 2420 แต่ก็ยังคงสู้รบแบบกองโจรต่อไป แม้ว่าสุลต่านจะยอมจำนนใน พ.ศ. 2446 เมื่อสงครามโลกครั้งที่สองสิ้นสุดลง และอินโดนีเซียได้รับเอกราช แต่อาเจะฮ์ก็ยังมีการปฏิวัติต่อต้านรัฐบาลกลางระหว่าง พ.ศ. 2496–2502 นำโดยพวกอูลามา แม้จะมีสถานภาพเป็นเขตการปกครองพิเศษตั้งแต่ พ.ศ. 2502 แต่ก็ยังมีกองกำลังที่ต้องการแยกตัวเป็นอิสระคือขบวนการอาเจะฮ์เสรีจนถึง พ.ศ. 2548

ปัจจุบันจังหวัดอะเจะฮ์เป็นจังหวัดเดียวที่บังคับใช้กฎหมายชารีอะห์ ซึ่งเป็นส่วนหนึ่งของข้อยินยอมจากรัฐบาลกลาง

## หน่วยการบริหาร
thumb|left|การแบ่งเขตในจังหวัดอาเจะฮ์
พื้นที่จังหวัดอาเจะฮ์แบ่งออกเป็น 18 อำเภอหรือ*กาบูปาเต็น* 5 นครหรือ*โกตา* และ 289 ตำบลหรือ*เกอจามาตัน*

;อำเภอ

;นคร

## อ้างอิง

## แหล่งข้อมูลอื่น

### หนังสือและบทความ
* สุพรรณี กาญจนัษฐิติ. “อาเจะฮ์.” ใน *สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน*. หน้า 37-40. กรุงเทพฯ: ราชบัณฑิตยสถาน, 2539.
* อรอนงค์ ทิพย์พิมล. “ประวัติศาสตร์กฎหมายอิสลามที่อาเจะห์: จากรัฐสุลต่านสู่เขตปกครองพิเศษ.” ''วารสารประวัติศาสตร์ ธรรมศาสตร์'' 9, ฉ. 1 (มกราคม-มิถุนายน 2565): 1-30.

### เว็บไซต์
*  Official website 
*  Official website for Tourism 

อาเจะฮ์

หมวดหมู่:ช่องแคบมะละกา
ไชนาเซาเทิร์นแอร์ไลน์

**ไชนาเซาเทิร์นแอร์ไลน์** () เป็นสายการบินหนึ่งในสามสายการบินหลักสัญชาติจีน สำนักงานใหญ่ตั้งอยู่ที่ เขตไป่หยวน เมืองกว่างโจว มณฑลกวางตุ้ง สาธารณรัฐประชาชนจีน เป็นสายการบินที่มีขนาดใหญ่เป็นอันดับที่ 6 ของโลกในจำนวนผู้โดยสาร เป็นสายการบินที่มีขนาดฝูงบินใหญ่ที่สุดในภูมิภาคเอเชีย, และอันดับ 4 ของโลกในจำนวนผู้โดยสารเดินทางภายในประเทศ มีฐานบินหลักอยู่ที่ท่าอากาศยานนานาชาติกว่างโจวไป๋-ยฺหวิน และท่าอากาศยานนานาชาติเป่ย์จิงต้าชิง กับ 121 จุดหมายปลายทาง

ในปี ค.ศ. 2010 ไชนาเซาเทิร์นแอร์ไลน์ มีจำนวนผู้โดยสารใช้บริการทั้งสิ้น  76.5 ล้านคน และมีกำไรสุทธิ 5.8 พันล้านหยวน (883 ล้านเหรียญสหรัฐฯ)

## กิจการองค์กร
ไชนาเซาเทิร์นมีสำนักงานใหญ่อยู่ในอาคารไชน่าเซาเทิร์นแอร์ เลขที่ 68 ถนนชีซิน (齐心路) ในเขตไป๋ย์หวิน เมืองกว่างโจว มณฑลกวางตุ้ง

ไชนาเซาเทิร์นแอร์ไลน์มีแผนจะเปิดสำนักงานใหญ่แห่งใหม่บนพื้นที่ 988 เอเคอร์ (400 เฮกตาร์) ในเขตชานเมืองของกว่างโจว ห่างจากท่าอากาศยานนานาชาติกวางโจวไป่หยุนประมาณ 4 ไมล์ (6.4 กม.) พื้นที่ได้รับการออกแบบให้มีรูปร่างเหมือนปีก พื้นที่นี้จะมีสะพานและระบบรางเบาที่ทำงานเหนือทางหลวงเพื่อเชื่อมต่อพัสดุทั้งสอง ซึ่งแต่ละส่วนจะมีหน้าที่ที่แตกต่างกัน 
thumb|สำนักงานใหญ่ของไชนาเซาเทิร์นแอร์ไลน์

## จุดหมายปลายทาง

### แผนที่
alt=|center|thumb|575x575px|แผนที่แสดงจุดหมายปลายทางของไชนาเซาเทิร์นแอร์ไลน์ในเดือนตุลาคม ค.ศ. 2018

### ภาพรวม
ไชนาเซาเทิร์นแอร์ไลน์ให้บริการ 193 ปลายทางใน 35 ประเทศทั่วโลก สายการบินได้มีส่วนแบ่งเป็นจำนวนมากในฐานการบินที่ท่าอากาศยานนานาชาติเป่ย์จิงต้าซิงและท่าอากาศยานนานาชาติกว่างโจวไป๋-ยฺหวิน โดยมีศูนย์การบินรองที่ท่าอากาศยานนานาชาติซ่างไห่ผู่ตง, ท่าอากาศยานนานาชาติซ่างไห่ผู่ตง และท่าอากาศยานนานาชาติอูหลู่มู่ฉีตี้วอปู้ พร้อมกับเมืองสำคัญอื่น ๆ ในฉางชุน, ฉางชา, ต้าเหลียน, เฉิ่นหยาง, เชินเจิ้น, อู่ฮั่น และเจิ้งโจว ไชนาเซาเทิร์นแอร์ไลน์มีแผนที่จะพัฒนาฉงชิ่งและอุรุมชีให้เป็นฐานการบินต่อไป รวมทั้งใช้ประโยชน์จากศักยภาพของตลาดการบินภายในประเทศ

### ข้อตกลงการบินร่วม
ณ เดือนกุมภาพันธ์ ค.ศ. 2023 ไชนาเซาเทิร์นแอร์ไลน์ได้ทำข้อตกลงการบินร่วมกับสายการบินต่าง ๆ ดังต่อไปนี้:

* แอโรฟลอต
* อาเอโรลิเนอัสอาร์เฆนตินัส
* แอร์แคนาดา (เฉพาะบางเส้นทาง)
* แอร์ฟรานซ์ (คู่กิจการร่วมค้า)
* อเมริกันแอร์ไลน์
* เอเชียน่าแอร์ไลน์
* บริติชแอร์เวย์
* ไชนาแอร์ไลน์
* ไชนาเอกซ์เพรสแอร์ไลน์
* เช็กแอร์ไลน์
* เอมิเรตส์
* สายการบินเอทิฮัด
* ฟินน์แอร์
* ไอบีเรีย
* การูดาอินโดนีเซีย
* เจแปนแอร์ไลน์
* เคนยาแอร์เวย์
* เคแอลเอ็ม (คู่กิจการร่วมค้า)
* โคเรียนแอร์
* กลุ่มสายการบินลาตัม
* ลุฟท์ฮันซ่า
* แมนดารินแอร์ไลน์
* ปากีสถานอินเตอร์เนชันแนลแอร์ไลน์
* ควอนตัส
* กาตาร์แอร์เวย์
* เซาเดีย
* เสฉวนแอร์ไลน์
* เวียดนามแอร์ไลน์
* เวสต์เจ็ต
* เซี่ยเหมินแอร์

## ฝูงบิน
[thumb|[แอร์บัส เอ321นีโอ]]
[thumb|[แอร์บัส เอ330-300]]
[thumb|[แอร์บัส เอ350|แอร์บัส เอ350-900]]
[thumb|[โบอิง 737 แมกซ์|โบอิง 737 แมกซ์ 8]]
[thumb|[โบอิง 777|โบอิง 777-300อีอาร์]]
[thumb|[โบอิง 787 ดรีมไลเนอร์|โบอิง 787-8 ดรีมไลเนอร์]]
ณ เดือนกุมภาพันธ์ ค.ศ. 2023 ไชน่าเซาเทิร์นแอร์ไลน์มีเครื่องบินประจำการในฝูงบินดังนี้:

ไชนาเซาเทิร์นแอร์ไลน์มีอายุฝูงบินเฉลี่ย 9.0 ปี

### ฝูงบินในอดีต
ไชนาเซาเทิร์นแอร์ไลน์เคยให้บริการเครื่องบินต่างๆ ดังต่อไปนี้:

## อ้างอิง

## แหล่งข้อมูลอื่น

* เว็บไซต์นานาชาติ 
* เว็บไซต์ทางการ

หมวดหมู่:สายการบินสัญชาติจีน
หมวดหมู่:สกายทีม
หมวดหมู่:บริษัทที่ก่อตั้งในปี พ.ศ. 2531
สมาชิกสภาผู้แทนราษฎรจังหวัดนครจัมปาศักดิ์

**สมาชิกสภาผู้แทนราษฎรจังหวัดนครจัมปาศักดิ์**

## ประวัติศาสตร์

## เขตการเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 3–4 ; พ.ศ. 2481–2489
:

## ดูเพิ่ม
* สภาผู้แทนราษฎรไทย ชุดที่ 3
* สภาผู้แทนราษฎรไทย ชุดที่ 4

นครจัมปาศักดิ์
หมวดหมู่:การเมืองไทย
หมวดหมู่:จังหวัดนครจัมปาศักดิ์
โทโยโกะอิน

**โทโยโกะอิน** () เป็นกลุ่มธุรกิจโรงแรมระดับกลางในประเทศญี่ปุ่น ก่อตั้งขึ้นใน ค.ศ. 1986 และขยายสาขาอย่างรวดเร็วในช่วงคริสต์ทศวรรษ 1990 มีสำนักงานใหญ่บริเวณย่านคามาตะ เขตโอตะ กรุงโตเกียว ปัจจุบันมีสาขาในญี่ปุ่นและเกาหลีใต้

thumb|none|สำนักงานใหญ่โทโยโกะอิน

## อ้างอิง

## แหล่งข้อมูลอื่น
* เว็บไซต์ทางการ 
* เว็บไซต์ทางการ 
* เว็บไซต์ทางการ 

หมวดหมู่:โรงแรมในประเทศญี่ปุ่น
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2529
นกกระเต็นปักหลัก

**นกกระเต็นปักหลัก** (; ) นกชนิดหนึ่ง ในวงศ์นกกระเต็นปักหลัก (Cerylidae) ถือเป็นเพียงชนิดเดียวเท่านั้นที่อยู่ในสกุล *Ceryle*

มีลักษณะทั่วไป คือ จะงอยปากยาวสีดำ หน้าและคางสีขาว มีแถบดำลากจากโคนปากผ่านตามาถึงท้ายทอย กระหม่อมสีดำมีขนยาวบริเวณหัวเป็นพู่เล็ก ๆ มีขนปกคลุมลำตัวสีขาว มีแถบดำ บริเวณเหนือหน้าอกและมีเส้นสีดำ ที่ใต้แถบสีดำ ปีกสีดำ ขอบและปลายขนปีกเป็นสีขาวคล้ายเกล็ดยาวสีขาว มีแถบดำใหญ่ก่อนถึงปลายหาง ขามีสีดำ ขนาดโตเต็มที่ยาวประมาณ 30 เซนติเมตร ตัวผู้มีแถบดำที่หน้าอก 2 แถบ ขณะที่ตัวเมียแถบดังกล่าวมีแค่ 1 แถบและไม่ต่อเนื่อง (แบ่งออกได้เป็น 5 ชนิดย่อย-ดูในตาราง)

พบกระจายพันธุ์ตั้งแต่ภูมิภาคแอฟริกาใต้สะฮาราและเอเชียใต้ ตั้งแต่ตุรกีถึงอินเดียและจีน ในประเทศไทยถือเป็นนกประจำถิ่นที่พบได้ทั่วไปตามริมแม่น้ำ, คลอง หรือทะเลสาบ โดยเฉพาะในภาคกลางและภาคเหนือ

นกกระเต็นปักหลักส่งเสียงร้องสั้น ๆ ว่า *"ชิชิริ-ชิชิริ"* มีความสามารถกระพือปีกบินอยู่กับที่ในอากาศก่อนที่จะพุ่งตัวลงน้ำลงไปจับปลาได้ 

ในประเทศไทยจัดเป็นสัตว์ป่าคุ้มครอง

## รูปภาพ

Pilanesberg-Kingfisher.-001.ogv|คลิปวีดีโอการฆ่าปลาและกินปลา
Flickr - Rainbirder - Pied Kingfisher (Ceryle rudis) male.jpg|ใต้ท้องของตัวผู้ขณะบิน
Ceryle rudis -Kruger National Park, South Africa-8 (2).jpg|ลำตัวด้านหลังที่อุทยานแห่งชาติครูเกอร์, แอฟริกาใต้
Ceryle rudis MHNT ZOO 2010 11 161 Sénégal RdN.jpg|ไข่


## อ้างอิง

## แหล่งข้อมูลอื่น

หมวดหมู่:วงศ์นกกระเต็นปักหลัก
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
ฮอนด้า NSS300 ฟอร์ซ่า

**ฮอนด้า NSS300** ฟอร์ซ่า เป็นรถจักรยานยนต์แบบ Maxi-scooter ที่ผลิตโดยบริษัท Honda เป็นรถสกู๊ตเตอร์ขนาด 279 cc กำลังสูงสุด 24 hp ในปี 2013 ถูกเปิดตัวในงาน EICMA 2012 (มิลาน Show) ที่เมืองมิลานประเทศอิตาลีเมื่อวันที่ 13 พฤศจิกายน 2013.  เป็นรถที่ผลิตในประเทศไทยโดย Thai Honda Manufacturing และจำหน่ายในประเทศโดย เอ.พี.ฮอนด้า รวมถึงส่งออกไปขายยังต่างประเทศโดย เอเชียน ฮอนด้า มีสีให้เลือก 3 สี แต่สำหรับตลาดแคนาดาจะมีสีให้เลือกเพิ่มอีก 1 สีคือสีแดง

## เครื่องยนต์
ใช้เครื่องยนต์เดียวกันกับ Honda SH300i เป็นเครื่องยนต์ขนาด 279 cc 1 สูบ SOHC ระบายความร้อนด้วยน้ำ กำลังสูงสุด 24 hp ที่ 8,250 rpm แรงบิด 25.7 นิวตัน-เมตรที่ 6,000 rpm. ค่าไอเสียผ่านมาตรฐานEU-3. 

## เฟรม, ช่วงล่างและระบบเบรก
มีระบบเบรกรวม (Combine brake system) และระบบเบรกป้องกันล้อล็อก (ABS) แบบ C-ABS เฟรมเป็นแบบ Underbone มีท่อเหล็กเดินเป็นแนวยาววิ่งลงใต้ขาที่นั่งคนขับจากนั้นวิ่งขึ้นด้านบนเพื่อรองรับที่นั่งพร้อมทั้งเป็นจุดแขวนเครื่องยนต์และช่วงล่าง. ฮอนด้าอ้างว่าด้วยเทคโนโลยีการวิเคราะห์โครงสร้างสมัยใหม่สามารถลดน้ำหนักได้ 10% 

## อื่น ๆ
# มีระบบป้องกันขโมย Hiss (Honda ignition security system) คล้าย immobilizer ในรถยนต์ที่จะมี chip RFID ที่กุญแจโดยกล่องสมองกลในรถจะอ่านข้อมูลในกุญแจว่าตรงกับข้อมูลในกล่องสมองกลหรือไม่ ถ้าตรงจะสามารถสตาร์ทเครื่องได้.
# กล่องใต้เบาะมีขนาดใหญ่สามารถบรรจุหมวกกันน๊อคเต็มใบได้ 2 ใบ
# ที่ใส่ของด้านหน้าขวาเป็นที่ใส่ของเล็ก ๆ น้อย ๆ ส่วนด้านหน้าซ้ายมีช่องจ่ายไฟ 12V อยู่ภายในสามารถล๊อคได้

## ข้อมูลจำเพาะ

## อ้างอิง

หมวดหมู่:รถจักรยานยนต์ฮอนด้า
วงศ์ปลาหมอแคระ

*สำหรับปลาหมอแคระที่เป็นปลาใน[[วงศ์ปลาหมอสี]] ดูที่: [[ปลาหมอแคระ]]*

**วงศ์ปลาหมอแคระ** () เป็นวงศ์ของปลาน้ำจืดขนาดเล็กวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Badidae

เดิมวงศ์นี้เคยถูกรวมเป็นวงศ์เดียวกับวงศ์ปลาหมอช้างเหยียบ (Nandidae) แต่ปัจจุบันได้ถูกแยกออกมาต่างหาก เป็นปลาขนาดเล็กกระจายพันธุ์อยู่ทวีปเอเชียได้แก่ เอเชียใต้, เอเชียตะวันออก และเอเชียอาคเนย์ มีความหลากหลายสูงสุดที่เอเชียใต้และประเทศพม่า โดยมีเขตการกระจายพันธุ์ทางตะวันออกไกลสุด คือ ประเทศจีนทางตอนใต้และประเทศไทย 

เป็นปลาที่กระจายพันธุ์ในลุ่มแม่น้ำสำคัญ ๆ ในภูมิภาคเหล่านี้ เช่น แม่น้ำคงคา, แม่น้ำพรหมบุตร, แม่น้ำสาละวิน, แม่น้ำโขง และแม่น้ำแม่กลอง

แบ่งออกได้เป็น 2 สกุล คือ *[[Badis]]* และ *[[Dario]]* 13 ชนิด ในสกุล *Badis* มีลักษณะพิเศษ คือ เป็นปลาที่หากินแบบซุ่มรอเหยื่อด้วยการลอยตัวนิ่ง ๆ แล้วจึงฮุบ สามารถเปลี่ยนสีลำตัวไปตามอารมณ์และสภาพแวดล้อมที่อยู่อาศัย และยังสามารถกลอกลูกตาไปมาได้ด้วยคล้ายกับกิ้งก่าคาเมเลี่ยน อันเป็นที่มาในชื่อสามัญในภาษาอังกฤษ  มีความยาวโดยเฉลี่ยเพียง 3-4 เซนติเมตรเท่านั้น เป็นปลที่นิยมเลี้ยงเป็นปลาสวยงาม

ในประเทศไทยพบ 3 ชนิดเท่านั้น คือ

* ปลาหมอแคระพม่า (*Badis ruber*)
* ปลาหมอแคระขี้เซา (*Badis siamensis*)
* ปลาหมอแคระแม่กลอง (*Badis khwae*)

โดยตัวผู้ในสกุล *Badis* มีความสวยงามทางสีสันและลำตัวใหญ่กว่าตัวเมียอย่างเห็นได้ชัดเจน มีพฤติกรรมดูแลและเลี้ยงลูกปลา นับตั้งแต่เริ่มผสมพันธุ์ด้วยการต้อนตัวเมียเข้าไปในผนังถ้ำหรือโพรงต่าง ๆ หรือวัสดุต่าง ๆ ใต้น้ำ ปลาตัวเมียจะวางไข่ติดกับผนังถ้ำ ไข่ใช้เวลา 3-4 วันในการฟักเป็นตัว ในระยะแรกลูกปลาจะยังว่ายน้ำไม่ได้และเกาะติดกับผนัง และอีก 3-4 วันในการที่ถุงไข่แดงจะยุบลงไป และออกว่ายน้ำในแนวขนานหากินเองได้ และพ่อปลาจะเลิกดูแลลูกในช่วงนี้

## อ้างอิง

## แหล่งข้อมูลอื่น

* รูปและข้อมูลเพิ่มเติมของปลาในวงศ์นี้ 
* จาก fishbase.org 

หมวดหมู่:อันดับย่อยปลากะพง
หมวดหมู่:ปลาตู้
หมวดหมู่:ปลาที่พบในประเทศไทยหมวดหมู่:ปลาที่พบในประเทศจีน
หมวดหมู่:ปลาที่พบในประเทศอินเดีย
นกกระเต็นเฮอร์คิวลิส

**นกกระเต็นเฮอร์คิวลิส** (; ) เป็นนกกระเต็นชนิดหนึ่ง ในวงศ์นกกระเต็นน้อย (Alcedinidae)

นับเป็นนกระเต็นที่มีการกระจายพันธุ์ที่กว้างขวางในประเทศแถบเอเชีย เช่น อินเดีย, เนปาล, ภูฏาน, บังกลาเทศ, พม่า, ไทย, เวียดนาม, ลาว และจีน

สำหรับในประเทศไทย ถือเป็นนกอพยกที่หายากมาก ในประเทศไทยมีรายงานพบที่ด้านตะวันตกของภาคเหนือ แต่ก็มีรายงานพบที่แม่น้ำโขง ที่อำเภอเชียงแสน จังหวัดเชียงราย และที่อุทยานแห่งชาติดอยผาห่มปก จังหวัดเชียงใหม่ แม้ว่านกกระเต็นเฮอร์คิวลิสจะเป็นนกที่ถิ่นกระจายพันธุ์ที่กว้าง แต่ถิ่นที่อาศัยกลับถูกจำกัดแคบ ๆ ตามแนวลำน้ำเท่านั้นซึ่งมักถูกบุกรุกและยึดครอง ประกอบกับมีจำนวนประชากรที่น้อย จึงเป็นนกที่หาตัวพบเห็นได้ยากมาก

ในประเทศไทยมีตัวอย่างอ้างอิงของนกกระเต็นเฮอร์คิวลิสเพียงตัวอย่างเดียวเท่านั้น เป็นตัวอย่างนกตัวเมีย เก็บโดย นายกิตติ ทองลงยา
จากบริเวณป่าริมน้ำ อำเภอเชียงแสน จังหวัดเชียงราย เมื่อวันที่ 21 พฤศจิกายน พ.ศ. 2515 ปัจจุบันตัวอย่างอ้างอิงนี้ถูกเก็บรักษาไว้ที่ศูนย์รวบรวมตัวอย่างอ้างอิงทางชีววิทยา สถาบันวิจัยวิทยาศาสตร์และเทคโนโลยีแห่งประเทศไทย  (วว.) เป็นตัวอย่าง หมายเลข CTNRC 53-331

จัดเป็นสัตว์ป่าคุ้มครองในประเทศไทย

## อ้างอิง

## แหล่งข้อมูลอื่น

หมวดหมู่:วงศ์นกกระเต็นน้อย
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
รายพระนามพระโพธิสัตว์

## รายพระนาม
**รายพระนามพระโพธิสัตว์** () โดยพระโพธิสัตว์ คือผู้ทรงบำเพ็ญบารมีเพื่อตรัสรู้เป็นพระพุทธเจ้าในอนาคต พระโพธิสัตว์สำคัญตามความเชื่อของศาสนาพุทธนิกายมหายานและวัชรยานมีดังนี้

## อ้างอิง

## ดูเพิ่ม
*พระโพธิสัตว์
*มหายาน
*วัชรยาน
หมวดหมู่:พระโพธิสัตว์
หมวดหมู่:รายพระนามเทวดา